**Hodnotiaca správa činnosti Rady školy pri ZŠ s MŠ Chorvátsky Grob**

**za rok 2021**

1. **Zloženie Rady školy v roku 2021**

|  |  |
| --- | --- |
| **Meno a priezvisko** | **Organizačná zložka** |
| Kristína Urbanová | ZŠ – pedagogickí zamestnanci |
| Andrea Bihalová | MŠ – pedagogickí zamestnanci |
| Lucia Skutková (do 10. 10. 2021)Dušan Barkol (od 11. 10. 2021) | ZŠ s MŠ – nepedagogickí zam. |
| Gabriela Sumráková (do 10. 10. 2021)Silvia Seewaldová (od 11. 10. 2021)Beáta Petríková (od 11. 10. 2021) | MŠ Školská 4 – rodičia |
| Miroslava ŠkanderováSoňa Černayová | ZŠ – rodičia |
| Martina Múčková | Delegovaný za zriaďovateľa |
| Ján Granec | Delegovaný za zriaďovateľa |
| Kristína Cedulová | Delegovaný za zriaďovateľa |
| Jana Šurínová (do 11. 4. 2021)Klaudia Šidelská (od 12. 4. 2021) | Delegovaný za zriaďovateľa |

**2. Uskutočnené zasadnutia Rady školy v roku 2021**

V kalendárnom roku 2021 Rada školy pri ZŠ s MŠ Chorvátsky Grob zasadala dohromady 4-krát.

**1. riadne zasadnutie Rady školy dňa 25. 1. 2021 o 17:30 hod.:**

Stretnutie Rady školy bolo formou online stretnutia prostredníctvom MS Teams. Rada školy schválila znenie Hodnotiacej správy o činnosti Rady školy za rok 2020 a odporučila zverejnenie tejto správy na web stránke školy. Rada školy sa vyjadrila k bodom z predchádzajúceho zasadnutia Rady školy. V aktuálnych otázkach riešila novú zástupkyňu aj pre MŠ, stav učiteľov v 3. B triede. Pán riaditeľ oboznámil Radu školy s novou pani ekonómkou. Oboznámil nás s darom nových počítačov. Do knižnice škola nakúpila nové knihy vďaka OZ Školská ChG.

Rada školy riešila otázky ohľadom výstavby prepojovacieho krčka medzi ZŠ a MŠ, oboznámila sa s problematikou súkromnej školy Félix a výsledkami dotazníka záujmu rodičov o prezenčnú formu štúdia na II. stupni.

V ďalšom bode diskusia a rôzne boli členovia Rady školy požiadaní o účasť na obecných zastupiteľstvách, aby boli informovaní o dianí v obci.

**2. riadne zasadnutie Rady školy dňa 12. 4. 2021 o 17:30 hod.:**

2. zasadnutie Rady školy bolo formou online stretnutia. Rada školy sa vyjadrila k bodom z predchádzajúceho zasadnutia Rady školy. Rada školy bola oboznámená s výsledkami zápisu do ZŠ a MŠ: Od 8. do 14. 04. 2021 prihlasujú rodičia elektronicky deti do ZŠ. Do polovice mája prebieha zápis detí do MŠ. Do ZŠ bolo k 12. 04. 2021 zapísaných 30 žiakov.

V ďalšom bode: Aktuálne otázky, riešila Rada školy možnosť vytvorenia nového Štatútu Rady školy, aby sa zakomponovali všetky dodatky. Zároveň Rada rodičov poďakovala prostredníctvom Rady školy celému pedagogickému zboru za umožnenie prezenčnej výučby I. stupňa. Nástup na prezenčnú výučbu druhého stupňa sme riešili v ďalšej otázke. Pán riaditeľ nás oboznámil s presunom stojanov na bicykle zo zadného školského dvora pred budovu školy. Rada školy bola oboznámená aj s výstavbou kŕčka medzi ZŠ s MŠ, so zmenou webovej stránky ZŠ s MŠ. Opätovne boli členovia Rady školy požiadaní o účasť na obecných zastupiteľstvách, aby boli informovaní o dianí v obci.

**3. riadne zasadnutie Rady školy dňa 11. 10. 2021 o 17:30 hod.:**

Zasadnutie sa konalo v priestoroch ZŠ s MŠ v Chorvátskom Grobe. Na tomto zasadnutí boli prítomní noví členovia. Rada školy sa vyjadrila k bodom z predchádzajúceho zasadnutia Rady školy. V treťom bode sa Rada školy oboznámila a zobrala na vedomie Správu o výchovno-vzdelávacej činnosti za šk. rok 2020/2021.

V ďalšom bode sa Rada školy oboznámila so Smernicou hodnotenia žiakov školy. Na základe žiadosti Rady rodičov požiadala Rada školy pána riaditeľa o sprístupnenie poplatkov na režijné náklady za stravovanie v školskej jedálni.

V bode aktuálne otázky bola Rada školy informovaná o členoch a náplni práce inkluzívneho tímu. Na základe podnetu rodičov pán riaditeľ prisľúbil častejšie kontroly čistoty v jedálni. V rámci diskusie Rada školy riešila možnosť krúžkov v MŠ, problematiku ihriska v MŠ, besiedky pre deti v MŠ, prednášky o kyberšikane pre žiakov a domáce antigénové testy.

**4. riadne zasadnutie Rady školy dňa 06. 12. 2021 o 17:30 hod.:**

Zasadnutie bolo opäť formou online stretnutia prostredníctvom programu Microsoft Teams. Rada školy sa vyjadrila k bodom z predchádzajúceho zasadnutia Rady školy. Členovia Rady školy sa dohodli a jednomyseľne schválili harmonogram zasadnutí Rady školy v roku 2022.

V bode aktuálne otázky bol prečítaný mail o veľkom prestupe žiakov do iných škôl, na ktorý Rada školy mala reagovať a vydať stanovisko. Pán riaditeľ dal stanovisko, rovnako sa k problematike vyjadrila aj pani starostka, ktorá bola prihlásená na stretnutie ako hosť. S ďalšou otázkou prišla pani Lukáčová, hosť na Rade školy, ktorá riešila komunikáciu školy medzi rodičmi a pedagógmi školy.

Pán riaditeľ opätovne pripomenul opatrenia v rámci pandemickej situácie. Situáciu rieši škola aj napriek negatívnym podnetom od rodičov, ktorí riešili aj prostredníctvom Rady školy ranné merania teploty.

Rada školy počas roka 2021 presadzovala verejné záujmy a záujmy rodičov, pedagogických i ostatných zamestnancov školy v oblasti výchovy a vzdelávania, plnila iniciatívnu a poradnú funkciu, ako aj funkciu verejnej kontroly práce vedúcich zamestnancov, čím splnila svoje základné poslanie. Členovia Rady školy sa stavali k svojej úlohe zodpovedne, zúčastňovali sa na zasadnutiach, k problémom sa stavali s primeranou mierou aktivity, objektívnosti, spolupatričnosti a snažili sa prispievať k ich vyriešeniu čo najefektívnejšou cestou, za čo im touto cestou srdečne ďakujem.

V Chorvátskom Grobe dňa 24. 1. 2022

Mgr. Kristína Urbanová, predsedníčka Rady školy